《新春访马嵩高草亭留饮》
明代·梁以蘅

步履寻春访草亭，东园嘉树蔼青青。忽闻席上娇歌发，时有枝头好鸟鸣。

自是陶潜偏爱饮，何妨阮籍未全醒。即看日暖和风至，近拟提壶出近坰。

作者简介：梁以蘅，字仲房，号南塘。新会人。明世宗嘉靖二十二年（一五四三）举人。弱冠以贡授宾州训导，中式后转庐陵教谕，历绍兴府教授，寻擢连城令。卒年四十九。有《南塘诗集》。清顾嗣协《冈州遗稿》卷四有传。